Përfundon takimi mes Uashingtonit dhe Pekinit
Ekspertët thonë se ka më shumë gjasa që të mos ketë ndryshime në politikën e Shteteve të Bashkuara për Kinën
Sekretari amerikan i Shtetit dhe Këshilltari i Sigurisë Kombëtare i dhanë fund bisedimeve me zyrtarët e lartë kinezë që u zhvilluan në Alaksa. Analistët thonë se në politikën amerikane për Kinën nuk presin ndonjë ndryshim të madh nga qasja e administratës së mëparshme. SHBA dhe Kina përfunduan dje në Alaska dy ditë bisedime të tensionuara. Mosmarrëveshjet kryesore vazhdojnë të jenë mbi trajtimin që Pekini i bën pakicës ujgure myslimane dhe veprimet e tij agresive në Hong Kong, Tibet dhe Tajvan. , tha Sekretari i Shtetit Antony Blinken. Zhao Lijian është zëdhënës i Ministrisë së Jashtme të Kinës. Sekretari i Shtetit Antony Blinken tha se çështjet ekonomike, tregtare, teknologjike dhe sulmet kibernetike, do të shqyrtohen me Kongresin dhe aleatët amerikanë për të çuar përpara interesesat e bizneseve dhe punonjësve. Takimi i parë i administratës së Presidentit Biden me Pekinin vjen pas takimeve të zotit Blinken me aleatët amerikanë në Korenë e Jugut dhe Japoni, mes shtimit të ndikimit të Kinës në Azi. Sekretari Blinken thotë se qëllimi i takimit ishte përcaktimi i përparësive të administratës Biden, ndërsa ka shumë çështje për të cilat dy vendet nuk pajtohen. tha kryediplomati Blinken. Analistët thonë se ndërsa është shumë herët të thuhet se çfarë politike do të ndjekë zoti Biden për Kinën, ata shprehen se nuk presin ndonjë ndryshim të madh nga qasja e administratës së mëparshme. James Jay Carafano është analist me Fondacionin Heritage. Analistët thonë se madje edhe me retorikën e ashpër kineze, kryesisht për konsumim të brendshëm, Kina do të donte të zbuste tensionet me Shtetet e Bashkuara. Abby Bard është me Qendrën për Përparim Amerikan. Kjo, sidomos pas asaj që disa analistë i cilësojnë si “marrëdhënie toksike” mes Kinës dhe Amerikës gjatë administratës së Presidentit Trump. Michael Kugelman është analist me Qendrën Wilson. Takimi në Alaska është vetëm hapi i parë, ndërsa analistët thonë se Shtetet e Bashkuara dhe Kina do të ecin përpara por do të duhet kohë që udhëheqja e të dy vendeve të përcaktojë se ç’formë mund të ketë një marrëdhënie e qëndrueshme.